
“Ros ta mi kos” 


Riba djamars 4 di òktober, Bevolkingonderzoek Caribisch Nederland i Kankerfonds Bonaire, a organisá un enkue- 
ntro ku prensa, den kuadro di un kampaña relashoná ku luna di konsientisashon di kanser na pechu. E lema di e 
aña aki ta ‘Ros ta mi kos’ 


Nathaly 
Evertsz- 
Ipcedencia hefe 
di 


redakshon 

Oproep 
Bij het Gerecht in Eerste Aanleg van Bonaire, Sint 
Eustatius en Saba, zittingsplaats Bonaire, is door Isabel 
Otilio Wanga een verzoek ingediend tot toekenning in 
eigendom van de langdurig onverdeeld gebleven boedel 
bestaande uit het perceel te 


ZUID NIKIBOKO (1.445 m²) te Bonaire 
kadastraal bekend afdeling 4, sectie G, nummer 222, 
groot 1.445 m² (open terrein), 
welk perceel volgens de schriftelijke inzage van het Kadaster 
ten name staat van ‘Eigenaar Onbekend’, met als opmerking 
‘Volgens domein in kaart gebrachte gronden staat de naam 
van Felipa Wanga; overleden’ 


zulks op grond van artikel 3:200a en verder van het 
Burgerlijk Wetboek BES. 
Felipa Wanga staat bij de afdeling burgerzaken van het OLB 
vermeld als Felepina Wanga geboren op Bonaire op 14 
september 1890, ongehuwd en overleden op 23 februari 
1953. 
Volgens de gezinssamenstelling van burgerzaken heeft zij 
drie kinderen gekregen: 
1. Ceferina Johanna, geboren op Bonaire op 26 augustus 
1908, ongehuwd en op 9 juni 1958 uitgeschreven naar 
Curaçao, 
2. Antonio Olivier, geboren op Bonaire op 10 mei 1911, 
weduwnaar van Lorencia Isabel Janga, en overleden op 
Bonaire op 12 oktober 1989, 
3. Cerilio Serapio, geboren op Bonaire op 28 januari 1917, 
gehuwd op Bonaire op 28 januari 1917, gehuwd op Bonaire 
op 27 april 1943 met Anacleta Alicia Hooi. Echtgenote van 
betrokkene is op 25 oktober 1948 uitgeschreven naar 
Curaçao. 
Een stamboom met tot nu toe bekende afstammelingen 
van deze kinderen is te vinden via 


www.gemhofvanjustitie.org/uitspraken/onverdeelde-boedels 


Belanghebbenden worden opgeroepen om op de rolzitting 
van woensdag 23 november 2022 om 9.00 uur te 
verschijnen in het gerechtsgebouw te Bonaire (Fort Oranje, 
Plasa Reina Wilhelmina) en kunnen voorafgaand of tijdens 
die rolzitting een verweerschrift of een bij de griffie te 
verkrijgen aanmeldformulier indienen bij de griffie van het 
gerecht onder vermelding van BON201900762. 


Telefonische inlichtingen kunnen worden ingewonnen bij 
griffier mr. J.M.M. Hooijman (tel: + 599 717-8172). 
De in deze zaak door het gerecht gegeven en te geven 
beschikkingen zullen worden gepubliceerd op 


www.gemhofvanjustitie.org/uitspraken/onverdeelde-boedels 


KRALENDIJK- 
E 
mashinnan di kondon ku 
gobièrnu a instalá na dife- 
rente sitio riba nos isla ta 
duna un bon resultado. De- 
partamento di Salubridat 
Públiko 
mensualmente 
ta analisá e sifranan i por 
konkluí ku komunidat ta 
hasi uso di e mashinnan 
pa 
kumpra 
protekshon. 
BONERIANO a tuma kon- 
takto ku diputado Nina 
Den Heyer, ku a splika lo 
siguiente: “Nos ta kontentu 
kon esaki ta bai pero ainda 
nos no a evaluá den su to- 
talidat”, e ta splika. 


Resultado 
Den periodo di 1 luna a 
bende e siguiente kantidat 
di kondon. Na Karels 71, na 
Tera Kora 6, Antriol 11, Te 
Amo Beach 72, Nort’i Sa- 
lina 16, Toko Magdalena 7, 
Cozy Corner 38, Carwash 
91. 


Tambe tin datonan ku 
por duna un bista tokante ki 
marka òf sotro di kondon ta 
mas preferí. Pleasure Safe 
50%, Legend XL, Super 
Studs 15%, Super Sentive 
30%. 
Tin ku remarká ku e lo- 
kalidatnan ku mas ta mus- 
tra un oumento di benta 
di kondon, ta gustá bou di 
turistanan. Pues si analisá e 
sifranan por konkluí ku den 
barionan mes no tin masha 
interes pa kumpra e protek- 
shon aki. 
“Miéntras ku no evaluá 


den su totalidat no por di- 
sidí si lo oumentá e kantidat 
di mashinnan di kondon”, 
segun e diputado. 
Riba e potrèt ta mira un 
mashin di kondon. 


KRALENDIJK- “Hopi 
detenido tin mesun pro- 
blema. Nan mester di klari- 
dat”, abogado mr. Edward 


Winkel ta bisa den korte 
riba djaweps 29 di sèptèm- 
ber 2022. E ta referí na un 
situashon di inklaridat na 


momentu ku un detenido 
bin na remarke pa libertat 
kondishonal (VI). 
Korte den Promé In- 
stansia riba e dia aki a trata 
kaso sumario di Bradley S. 
Segun Ministerio Públiko 
(OM) S. no ta bin na re- 
marke pa libertat kondisho- 
nal apesar ku mr. Winkel ta 
para ‘riba ku ta trapa dere- 
chi di su kliente. E abogado 
ta bisa ku OM ta interpretá 
e artíkulo den lei robes. 


Stipulá den lei 
Segun e hurista den lei 
tin stipulá ku na momentu 
ku un persona sinta dos 
terser parti di su kastigu i 
mínimo 9 luna e ta bin na 
remarke pa rekobrá liber- 
tat kondishonal. Si den un 
periodo di 5 aña e persona 
bolbe kometé un krímen e 
mester sinta kinta parti di 


su kondena promé ku yega 
na remarke. “Si ta trata di 3 
kondena e mester sinta es- 
aki flèt, kompleto”, e abo- 
gado ta splika. 


Situashon 
Mas ku 5 aña pasá, 
Bradley a haña un kastigu 
kondishonal. E tabata bas- 
ta yòn. Despues el a bolbe 
kometé un echo kastigabel 
i a risibí kastigu kondisho- 
nal. Pues e hòmber aki a 
risibí 2 kastigu pero no a 
sinta niun. Na e momentu 
aki e ta enkarselá komo 
de tres kondena. Opvia- 
mente e no a tene su mes 
na e kondishonnan di kas- 
tigu kondishonal pues OM 
a pidi pa ehekutá e kastigu 
ku e tabatin kologá. “Awor 
OM ke men ku el a haña 3 
kondena den 5 aña di tempu 
pues e no ta bin na remarke 


pa VI ni banchi”, e abogado 
ta amplia. 
E ta enfatisá ku esaki no 
ta kuadra ya ku por kon- 
siderá e kondenanan di su 
kliente komo unu. Den e 
kuadro aki lei ta bisa ku si 
sinta diferente kondenan 
tras di otro, ta konsiderá 
esaki komo un solo kastigu. 
Segun fiskal mr. Teengs- 
Gerritsen, esaki no ta bèr- 
dat i ta un manera eróneo 
di interpretá e artíkulo di lei 
aki. 
Hues mr. Carmelia a 
duna Bradley S. e último 
palabra. “Mi ta pidi un 
oportunidat pa bai ku VI. 
Lo mi hasi bon uso di dje”, 
e ta bisa. 
Korte den Promé Instan- 
sia ainda no a tuma un de- 
sishon den e kaso aki. 
Foto: Bradley S. rumbo 
pa sala di korte. 


Kondon ta bai mané 
pan kayente 


Tokante libertat kondishonal: 
“Detenidonan mester klaridat” 

KRALENDIJK – En- 
trante promé di òktober 
último Nathaly-Ipcedencia 
a bira e hefe di redakshon 
nobo 
di 
BONERIANO, 
remplasando Bòi Antoin, 
ku tabata okupá e funshon 
aki desde ku BONERIANO 
a mira lus masoménos dos 
aña i mei pasá. 
Nathaly ta ku Extra i 
BONERIANO pa kasi tres 
aña kaba, promé komo stu- 


diante di periodismo serka 
NTR/Ret Karibense i Ex- 
tra-Boneiru, despues komo 
periodista pa e dos medio- 
nan di komunikashon aki. 
Nathaly tin hopi pashon 
pa e trabou periodístiko. 
E ta spesialisá den kubri- 
mentu di kasonan di korte. 
E ta move tambe ku telev- 
ishon komo presentadó di 
e programa Aktualidat na 
Bonaire.tv. 


Bòi Antoin ta keda for- 
ma parti di redakshon di 
BONERIANO komo kon- 
sehero. Sobrá redakshon di 
BONERIANO ta konsistí 
di Velly Gijsbertha, Fit- 
tipaldi Pietersz, Papi An- 
toin, Davi Janga i Ibi Piar. 
Direktor di e korant aki ta 
Shirley Martis. 
Sigur Nathaly ta kapabel 
pa karga e reto i responsa- 
bilidat grandi aki. 


K R A L E N D I J K — 
Djárason 5 di oktober2022 
sekretario di estado Ale- 
xandra van Huffelen a reuní 
ku prensa tokante 15 mion 
dòler ku a pone disponibel 
pa yuda paga koriente di si- 
udadanonan di islanan BES. 
E medida ta bini riba esnan 
ya tumá, unda a pone 1300 
dòler disponibel pa kas di 
famia ku entrada te ku 130 
% di salario mínimo segun 
lei. Den e desishon resien, a 
inkluí tur kas di famia, em- 
presa grandi/chikí i institu- 
tonan di deporte i kultura. 


Yudansa pa pueblo 
Riba 
BONERIANO 


su pregunta kiko spesí- 
fi kamente e yudansa aki 
ta nifi ká pa e pueblo, Van 
Huffelen a kontestá lo 
siguiente; “E ta nifi ká ku e 
konsumidó no ta bai paga 
pa e gastu fi ho pa maneho 
di ret. Segun kalkulo esaki 
ta 390 dòler. Na 2023 es- 
aki ta bira 0”. Tambe el a 
indiká ku si e tarifa varia- 
bel pasa 0,38 dòler sèn pa 
KWh, gobièrnu ta paga mi- 
tar di esaki. 


15 mion 
Van Huffelen ta splika 
ku segun kalkulo e 15 mion 
dòler ta e montante nesesa- 
rio pa e islanan. “ Di nos 


parti ta hasi tur posibel pa 
e montante ta aksesibel en- 
trante 2023. Nos ta spera 
ku e suma ta yega mirando 
ku segun e loke a akordá lo 
no kobra pa maneho di ret i 
duna e supsidio pa tarifa- 
nan haltu.” E sekretario ta 
añadí ku e suma lo mester 
ta sufi siente, pero ku no por 
bisa esaki 100% debí ku no 
tin un bista di kon kosnan 
lo desaroyá mundialmente. 
E speransa ta keda si ku e 
suma ta sufi siente. Por úl- 
timo, Van Huffelen ta hasi 
un yamada na un i tur: “Ban 
ekonomisá mas tantu posi- 
bel riba koriente, mirando 
ku esaki ta bon pa nos tur.” 


Entrante 1 di yanüari 2023: 
ALIVIO DI KORIENTE 
NA KAMINDA 


Nathaly Evertsz-Ipcedencia 
hefe di redakshon 


KRALENDIJK 
-- 
Djasabra promé di òktober 
alrededor di kuartu pasá 
di dos di atardi, Sentral di 
Polis a risibí notifi kashon 
tokante un kònteiner di 20 
pia ku tabata na kandela 


na Kaya Anna. Komo ku e 
kandela a kousá hopi huma 
i e kònteiner tabata kon- 
tené opheto ku lo por kousa 
eksploshon, a evakuá habi- 
tantenan na banda wèst di 
e kandela komo medida di 
seguridat. 


KRALENDIJK -- Den 
oranan di mardugá di djalu- 
na 3 di òktober, un kaso di 
ladronisia a tuma lugá na 
un negoshi situá riba Kaya 
Korona. 


E ladronnan a kousa 
daño konsiderabel na e edi- 
fi sio i a bai ku un montante 
di sèn kèsh. 
E kaso ta bou di investi- 
gashon 


Ladronisia den negoshi 


Habitante evakuá 

KRALENDIJK- “For 
di algun tempu kaba, dife- 
rente doño di kompania 
mediano i chikí ta ekspe- 
rensiando manera kisas un 
maneho nobo, ku sistemá- 
tikamente ta buska manera 
pa eliminá e kompania nan 
aki”, 
E ta sigui splika lo 
siguiente: “E ta sosodé na 
un manera masha fásil. 
Kompania grandi (ku ta 
konosí i ku No ta di aki) ta 
sea buska nan materialnan 
direktamente di afó, ta usa 
arkitekto di afó i asta ta 
buska hende di afó pa hasi 
e trabou. Ta konosí tambe 
ku tur trabou grandi aki na 
Boneiru, ta wòrdu otorgá 
na kompania kompinchi. 
Normal tabata ku e kom- 
pania nan grandi aki ta hür 
nos 
kompanianan 
lokal 
p’asina hasi e trabounan. 
Pero últimamente esaki 


no ta e kaso mas. 
Ku e forma aki poko 
poko ta buska manera di 
eliminá tur e kompanianan 
chikí aki na Boneiru. 
Despues di buska mas 
informashon nos a bin kom- 
prondé ku esaki a para bira 
un maneho struktural di nos 
gobièrnu di Boneriano. 
Aki nos ke para ketu, pa- 
sobra na tur parti di mundu 
ta konosí ku e empresa me- 
diano i chikí ta e kurason di 
e ekonomia. 
Parse ku na Boneiru SO 
esaki no ta asina. 
Aki tur gobièrnu tin e 
mesun sistema di mata nos 
empresanan chikí i media- 
no. Anto bou di e preteksto 
ku tin hopi konstrukshon!! 
Pa loke ta Hulanda ya 
nos sa kaba ku nan ta usa e 
sistema di ‘’broekzak vest- 
zak’’ esta e sèn ta sali di 
porta di dilanti pero ta dren- 


ta bek di porta di patras. 
Pero ku gobièrnu di 
MPB i UPB ta hasi e mesun 
kos si nos lamentá. 
Ta 
kana 
broma 
ku 
proyekto pero no ta bisa ku 
ta duna esaki na kompinchi, 
ku NO ta hasi uso di nos 
kompania nan lokal. 
No ta kumpra material, 
ekspertisio, 
arkitektura, 
instalashon, etc. etc di nos 
kompanianan lokal mes!!! 
Esaki kier men ku apro- 
bashon di nos gobièrnu nan 
poko poko ta eliminá nos 
kompanianan mediano i 
chikitu lokal. 
Pero si NAN ke pa bo 
vota pa NAN!!! 
Ta manera ku a wòr- 
du bisa kaba, e gobièrnu 
aki NO tin e pueblo na 
kurason!! 
Asina gobièrnu (nan) ta 
traha duru pa pobresa sigui 
krese na Boneiru!!” 


KRALENDIJK-. “No 
tin nada ainda. E skarse- 
dat ta grandi”, komersian- 
te Xuwen Chen ta splika. 
E ta referí ku ainda no 
tin solushon pa e skarse- 
dat di webu riba nos isla. 
BONERIANO na vários 
okashon a reportá tokante 
e situashon aki. Un posibel 
solushon pa e problema aki 
ta pa importá webu for di 
eksterior. Pero ainda esaki 
no ta tuma lugá, mirando 
ku gobièrnu mester tuma 
desishon tokante e situ- 
ashon aki. 


No tin webu 
Representante di Punta 
Blanku Farms a splika ku ta 


e pandemia di COVID-19 
a opstakulisá e produkshon 
di webu. Aunke el a duna di 
konosé ku nan tabata mane- 
hando e situashon, por nota 
ku ainda tin skarsedat di 
webu. 
E skarsedat aki sigur ta 
sòru pa basta inkumbini- 
ensia serka konsumidónan. 
Nos komunidat ta ta inkor- 
porá webu den su dieta dia- 
rio pa asina risibí e benefi- 
sio ku esaki tin pa un bon 
salú. 
Komersiantenan 
ta 
preferá pa no importá webu 
for di eksterior mirando 
ku nan ta sufri pèrdida di 
esaki. “Ta hopi fèrfelu pa 
nos. Nos ke importá webu 


pero e preisnan ta ‘skyhi- 
gh’ i gobièrnu ainda no ke 
adaptá esaki. Ta imposibel 
pa bende webu”, Chen ta 
agregá. 
Komersiantenan 
a 
entregá un petishon na 
gobièrnu pa adaptá e preis 
di webu importá pero, ai- 
nda no a haña un kontesta. 
BONERIANO a tuma 
kontakto ku diputado Hen- 
nyson Thielman tokante e 
situashon aki. “Enberdat e 
petishon a drenta serka nos. 
E departamento konserní ta 
preparando un konseho pa 
nos por ahustá e preisnan di 
webu importá”, e ta splika. 
Pa 
Chen, 
gobièrnu 
mester aselerá e proseso aki. “Mester hasi algu e 
situashon no por sigui 
asin’aki”, e ta atvertí. 
Riba e potrèt ta mira rèki 


bashí den un supermerkado 
Van Den Tweel. Normal- 
mente esaki ta yená ku ka- 
hanan di webu. 
Segun Alsi Anthony: 
“Poko poko ta eliminá 
kompania chikí” 


Ainda no tin solushon pa 
skarsedat di webu 


Harbour Foodcourt 


ta buska 
5 all-around keukenmedewerker - 
1 supervisor - 1 chefkok - 


1 restaurant general manager 


Pa mas inf. 717-7373 


Un reunion di komishon fiho lo tuma lugá riba djárason 12 di 
òktober 2022 di 14.00 te 18.00 or den sala di reunion di Konseho 
Insular den Passangrahan. 
Agènda: 
1. 
Apertura / partisipashon; 
2. 
Oportunidat pa suidadano hiba palabra; 
3. 
Stipulashon di agènda; 
4. 
Stipulashon di relato kòrtiku i lista di desishon di 25 di 
ougùstùs 2022 (ER-2022000435) i 07 sèptèmber 2022 
(ER-2022000443); 
5. 
Splikashon di diseño di presupuesto 2023 di Entidat 
Públiko Boneiru; 
6. 
Klousura 
Pa tratamentu di punto di agènda 5 ta invitá Kolegio ehekutivo. Ta 
publiká e konvokashon akí riba e parti públiko di e sistema di 
informashon di Konseho Insular (www.konsehoinsular.com). Ta 
transmití e reunion ‘live’ atrabes di Nos Tv i Dutch Caribbean TV i 
via radio atrabes di Alfa FM 93.1. Por sigui e reunion tambe riba nos 
página di Facebook i youtube. 
N.F. Silberie 
Presidente 


REUNION KOMISHON FIHO 
PLANIFIKASHON I DESAROYO 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Walter Faneite 
13.00 Aki Boneiru: 
Lan Statie 
15.00 Herensia: 
Duﬁ Martijn 
16.00 Herensia Korsou: 
Rosa Silonero 
17.00 Aki Boneiru: 
Eksposishon Terramar 
18.00 Herensia Korsou: 
Carlos Eduardo de Palm 
19.00 BAPA: 
Lammert de Jong 


20.00 Herensia Aruba: 
Theo Zievinger 
21.00 Aki Boneiru: 
Stinapa Green House den kura di FCB 
22.00 Herensia: 
Olimpiada Grandinan 
23.00 BAPA: 
Minarienne Pikerie 


KIKO TA E OPINION 
DI DIOS DI BO? 
Ken no gusta haña elogio òf kòmplimènt? 
Ta masha dushi pa haña un palabra di animashon. Ken no 
gusta pa hende papia bon di nan? Ta tremendo ora hende 
tin un bon impreshon i opinion di bo. Importante tambe ta 
pa nos sa di ken e elogio i palabra di animashon ta bin. Por 
ehèmpel si e ta di nos mayornan, yùfrou òf mener di skol, 
hefe òf kualke hende di posishon haltu òf hende famá. Pero 
bo tabata sa ku Dios tambe tin Su opinion di bo. Wak kiko 
Dios ta bisa di e rei Josias den 2 Reinan 23:25(BS) “I promé 
kuné no tabatin ningun rei manera é, kende a bolbe serka 
SEÑOR ku henter su kurason, ku henter su alma i ku tur su 
forsa, konforme henter e lei di Moisés; ni despues di djé no a 
lanta ningun manera é.&quot; Dios tin masha bon palabra pa 
e rei akí. El a haña Josias e mihó, pa e manera kon e tabata 
dediká na Señor ku henter su alma, kurason i forsa. 
Pensa un ratu: Kiko ta Dios Su opinion di bo awe? 
Lo E tin palabranan di elogio, animashon i kòmplimènt pa bo? 
A lo largo, ta eseinan tin balor eterno. Ta esei ta konta: Dios 
Su opinion di bo. Su opinion tin di hasi ku e manera ku bo ta 
biba p’E. Su opinion ta tokante kon bo dedikashon, bo konﬁ - 
ansa i bo obedensia na djE ta. Un dia lo bo para Su dilanti pa 
tende kiko E ta pensa di bo i e manera kon bo a biba p’E i lo 
bo risibí rekompensa òf nò. 
Norvel Fornerino 
Produkshon PGM 


KRALENDIJK – Partij 
voor de Dieren (PvdD) tin 
preokupashon tokante kon 
ta duna kontenido na super- 
vishon i mantenshon di lei 
na Boneiru. 
Esaki a sali na kla for 
di e aporte di e frakshon di 
Tweede Kamer riba e re- 
portahe desishon di diseño 
pa loke ta trata struktura i 
aktividatnan di medioam- 


biente i kalidat di supervi- 
shon i mantenshon di lei, pa 
protekshon di ambiente di 
biba físiko na Boneiru, St. 
Eustatius i Saba. 
PvdD ta toka e asuntu 
rònt di ponementu di bich 
na Chogogo Beach Resort, 
e frkashon ta pleita pa mon- 
itoreo independiente èkstra 
di e maneho di mantenshon 
di lei. VVD ke sa di kon 


gobièrnu no ta skohe pa e 
regulashon di medioambi- 
ente di Europa Hulandes. 
GroenLinks ta di akuer- 
do ku esaki. E partido akí ta 
indiká ku na ámbos parti di 
Hulanda a resultá e último 
añanan ku tin falta di super- 
vishon i mantenshon di lei, 
pa loke ta trata regulashon 
riba naturalesa i medioam- 
biente. 


KRALENDIJK 
-- 
Gobièrnu di Boneiru i 
WEB, den koperashon ku 
Gobièrnu di Hulanda, a 
traha huntu riba un propo- 
sishon pa baha preis di ko- 
riente na Boneiru. Entrante 
promé di yanüari 2023, e 
supsidio pa redusí preis di 
koriente lo drenta na vigor. 
E tarifa fi go, ku awor aki ta 
un averahe di 390 dòler, lo 
keda eliminá entrante pro- 
mé yanüari 2023. Banda di 
esaki, lo supsidiá mitar di e 
tarifa variabel di koriente 
ora esaki ta riba 0,38 dòler 
sèn pa KWh. E areglo akí ta 
konta pa tur kliente di WEB 


i ta vigente pa mínimo 1 
aña. E supsidio akí ta forma 
parti di e plafòn pa preisnan 
di energia ku a introdusí na 
Hulanda. 


Sosten 
Gobièrnu di Boneiru, 
den un komunikado ta in- 
formá ku ta trahando pro- 
aktivo pa mehorá e forsa 
di kompra di komunidat, 
pero tambe duna e sosten 
nesesario na empresanan 
mediano i chikitu. Gobièr- 
nu di Boneiru ta satisfecho 
ku despues di un trayekto 
intensivo huntu ku WEB 
i Gobièrnu di Hulanda, a 


yega asina leu ku un re- 
sultado konkreto ku ta na 
benefi sio di komunidat. 
Manera ta konosí, e 
efektonan di e pandemia i 
tambe e situashon di guera 
na Ukrania, a afektá mun- 
du kompletu i sigur tambe 
Boneiru. Den último aña a 
sinti e efektonan akí i esaki 
a keda refl ehá den subida 
di preis i esaki ta konta pa 
preis di koriente tambe. 


Alivio 
E areglo akí ta bai trese 
un alivio pa henter komu- 
nidat di Boneiru. Di e kas 
di famia mas chikí, te na 


kompania mediano i chikí 
i tambe instansianan karita- 
tivo, deportivo i kultural, ta 
bai por benefi siá di e areglo 
akí. 
Koriente ta un gastu 
grandi pa kas di famia i 
komersio. E redukshon akí 
por duna espasio pa preis di 
komestibel por baha tambe, 
manera ya tabata e kaso den 
pasado. 
Gobièrnu di Boneiru 
riba su mes tambe a hasi 
un proposishon pa reservá 
fondo pa e supsidio pa baha 


gastu di koriente drenta na 
vigor for di e aña akí mes. 
E proposishon awor aki 
ta na Konseho Insular pa 
tuma desishon riba dje den 
e próksimo simannan. 
Gobièrnu di Boneiru 
ta masha agradesido ku 
Gobièrnu Hulandes pa e 
sosten akí i ke yama danki 
tambe na WEB ku a yuda ku 
e preparashon di e propo- 
sishon. Asina ta trahando 
huntu pa por yega na un 
subida di forsa di kompra 
pa komunidat kompletu. 


Preokupashon pa supervishon 
i mantenshon di lei 


Gobièrnu den koperashon ku Hulanda 
Preis di koriente ta baha 

KRALENDIJK – Lider 
di Frakshon di Partido De- 
mokrat den Konseho Insu- 
lar, Clark Abraham, ta pidi 
un reunion èkstra ordinario 
ku komo tema integridat 
gubernamental i kultura di 
miedu eksistente dentro di 
Entidat Públiko Boneiru. 
Abraham den su peti- 
shon ta trese dilanti manera 
ta konosí e último añanan na 
mas ku un okashon notisia a 
bira konosí ku ta duna indi- 
kashon di posibel violashon 
di integridat gubernamen- 
tal. Asina resientemente a 


hasi rapòrtnan públiko ku 
ta duna bista di maneho 
di arbitrahe, meskla i trato 
preferensial polítiko selek- 
tivo dor di Kolegio Eheku- 
tivo, òf konfirmashon di su 
miembronan. 
Tambe, di akuerdo ku 
Abraham, 
resientemente 
‘Follow the Money’, un 
plataforma 
pa 
investi- 
gashon periodístiko, a pu- 
bliká un artíkulo kaminda 
entre otro e anterior fiskal 
di Ministerio Públiko, Bote 
ter Steege, a amplia tokante 
un imágen deskonsentante i 


kon dor òf pa medio di Ko- 
legio Ehekutivo ta atendé 
inhustu òf di otro banda 
selektivo ku otorgamentu 
di pèrmit, òf trayektonan di 
aktua na Boneiru. 
No ménos importante, ta 
notisianan di intimidashon 
i preshon di ámtenarnan pa 
atendé inhustu òf laga le- 
galisá i dor di esaki ta krea 
kultura di miedu dentro di e 
organisashon gubernamen- 
tal, segun Abraham. 
Relashoná ku esaki, a 
base di artíkulo 18 insiso 
2 di WolBES i artíkulo 13 


insiso 1 di Reglamentu di 
Òrdu, Abraham ta pidi un 
reunion èkstra ordinario ku 
e siguiente punto di agènda: 
1. Integridat guberna- 
mental i kultura di miedu 
ku tin dentro di Entidat 
Públiko Boneiru. 
Pa e reunion akí Abra- 
ham ta deseá e siguiente 
dokumento i invitado. 
-Komishon maneho di 
naturalesa Boneiru. 
-Anterior 
direktor 
di 
R&O, Ettiene van der 
Horst. 
-Desishon 
kondishon 


den pèrmit pa ponementu di 
bich artifisial na Chogogo, 
inkluso e kondishonnan. 
-Investigashon Univer- 
sidat di Wageningen na ka- 
lidat di e santu ku a usa na 
Chogogo. 
-Konseho di Komishon 
Maneho di Naturalesa Bo- 
neiru relashoná ku desa- 
royo di Kingsbeach. 
- Konseho di Komishon 
Maneho di Naturalesa Bo- 
neiru relashoná ku desa- 
royo na Ocean Oasis. 


KRALENDIJK 
– 
Gabinete no ta ekskluí 
konstrukshon di kas riba e 
anterior Plantashi Bolivia, 
solamente sí esaki ta kuadra 
den e plan di desaroyo ku ta 
den preparashon pa e área. 
Esaki a sali na kla for di 
kontesta di minister di bibi- 
enda i espasio urbano, Hugo 


de Jonge, riba pregunta por 
eskrito di miembronan di 
Tweede Kamer van Raan, 
van Esch i Vestering, tur 
di PvdD, tokante e plan di 
Bonaire Properties pa de- 
stiná un 10 porshento asina 
di Bolivia pa konstrukshon 
di kas, agrikultura i ekotu- 
rismo. 


De Jonge ta mustra ku 
Entidat Públiko Boneiru ta 
primeramente responsabel, 
pero Reino tin sufisiente 
instrumento pa aktua sí ta 
bai kontra di e plan di na- 
turalesa i medioambiente di 
Karibe Hulandes. 
Te asta e minister no ta 
riska su mes na un huisio, 


KRALENDIJK – Em- 
presarionan establesé na 
Kaya Sùr Bartola ta sor- 
prendé tokante un karta ku 
nan a risibí siman pasá di 
Bonairiaanse Wegenbouw 
Maatschappij (BWM), den 
kua e kompania riba enkar- 
go di Direktorado di R&O 
ta bai ehekutá e renobashon 
di Kaya Sùr Bartola. Es- 
aki di akuerdo ku un pu- 
blikashon di Bonaire.nu 
Ounke ku renobashon di 
e kaya ta mas ku bon biní, 


e empresarionan ku ta es- 
tablesé kantu di e kaminda 
akí ta sinti nan atraká dor di 
e anunsio direpente i e echo 
ku e trabounan ta dura dos 
luna. 
“Esaki ta mi periodo di 
mas okupá,” Patricia Joven 
di e negoshi di buki Delmar 
ta laga sa. E trabounan ta 
kuminsá 3 di òktober i lo 
dura por lo ménos te 3 di 
desèmber. 
BWM ta indiká ku e 
trabounan lo kondusí na 
seramentu di e kaya desde 
Kaya Hellmund Bloem te 
na e santana protestant na 
Kaya John Nicolaas. BWM 
ta bisa ku lo desvia e tráfiko 
pa medio di bòrchi. 


pasobra e plan di Bonaire 
Properties ainda ta den de- 
saroyo. 
E minister ta relativá 
su preokupashon pa natu- 
ralesa: “E balornan natu- 
ral di Bolivia i Lima sùit 
di aeropuerto, ta relativa- 
mente limitá, entre otro dor 
di komementu intensivo di 


kabritu i buriku.” 
Mas preokupashon de 
Jonge tin tokante Kralen- 
dijk. 
Sí yena tur sitio bashí 
den Kralendijk, kalidat di 
bida den sentro ta bira vul- 
nerabel i e ta un rísiko gran- 
di riba koheshon di tráfiko. 


Frakshon Demokrat ta pidi reunion èkstra ordinario 
Integridat i kultura di miedu dentro 
di Entidat Públiko 


Den Haag di antemano no ta kontra 
desaroyo Plantashi Bolivia 


Pa renobashon inesperá Kaya Sùr Bartola 
Empresarionan sorprendé 

KRALENDIJK 
-- 
Union Patriótiko Boneri- 
ano (UPB) ta sumamente 
preokupá ku e subida di 
preisnan di último periodo. 
E kantidat di siudadano ku 
ta yega serka e partido pa i- 
lustrá ku nan doló ta grandi 
i ta sigui krese ku kada dia 
ku pasa. 
E subida di preis ku 
UPB ta referí na dje, no ta 
trata solamente preis di ku- 
minda. Ta mira e subida di 
preis riba tur artíkulo i ser- 
visio, material pa konstruk- 
shon, hür di kas tantu sosial 
komo di sektor privá, outo, 
bùs i preis pa rekreá. 


For di normal 
Pa UPB subida di preis 
ta algu normal i ku ta di tur 
tempu, pero e loke ku ta 
eksperensiando awor akí, ta 


for di loke ta normal. Subi- 
da di gòlpi ku ta skor entre 
20% pa 40% di e preis an- 
terior, ya no ta eksepshon. 
E subida di preis akí no ta 
kulpa di ningun hende. E 
ta konsekuensia di aktivi- 
datnan ku ta for di esfera 
di influensia di Boneiru. 
Esaki sinembargo no ta kita 
ku nos akí na Boneiru mes- 
ter karga nos responsabili- 
dat komo gobièrnu i aktua 
komo tal. Pueblo no por ab- 
sorbá e subida akí mas. 
UPB ta konsiente ku 
‘maneho di entrada no ta 
direktamente 
responsabi- 
lidat di Boneiru. Europeo 
Hulandes ta responsabel 
pa esaki, pero mester in- 
diká sí ku pueblo ta den 
doló i mester ofresé alivio 
na pueblo den e mesun ro- 
sea ku ta duna alivio na e 


pueblo Hulandes ku ta biba 
na Europa. 


Alivio 
UPB ta boga pa un alivio 
ku ta privilegiá nos hende- 
nan den komparashon ku 
e siudadano Europeo Hu- 
landes, mirando e diskre- 
pansia ku ta eksistí entre 
entrada na Boneiru i na e 
parti Europeo. Pa yega na 
e alivio akí via e kanalnan 
institushonalisá, lo tuma 
su tempu.Ta pa e motibu 
akí UPB ta boga pa propa- 
ganda solidaridat bou di tur 
komersiante, instansia gu- 
bernamental i semi guber- 
namental. 
UPB ta duna un ehèmpel 
di solidaridat. Na Europa 
Hulandes Gabinete Rutte ta 
bringando ku e pensamentu 


pa baha impuesto riba fruta 
i berdura. Esaki lo nifiká un 
bahada di 9% riba fruta i 
berdura. Mirando ku Gabi- 
nete no tin fin pa keda kla, 
un kadena di supermerkado 
a tuma e desishon ku nan 
no ta pone impuesto, BTW, 
riba fruta i berdura. 
Pues na e supermerkado 
akí preis di fruta i berdura 
lo baha inmediatamente ku 
9%. Esaki UPB ke men ku 
solidaridat. Rekonosé i ak- 
tua konforme e doló di e si- 
udadano i mustra empatia. 


Kreativo 
Di otro banda, UPB ta 
hasi súplika na Gobièrnu pa 


ta kreativo ku maneranan 
pa duna alivio na pueblo. 
Por trese rebaho riba im- 
puesto di karetera, ekso- 
nerá gruponan di produkto 
for di impuesto di entrada, 
motivá kompanianan di 
gobièrnu pa tin mas em- 
patia ku kliente i buska e 
diálogo ku gobièrnu riba 
posibilidatnan pa baha e 
peso finansiero aktual, loke 
ta poniendo hopi preshon 
riba pueblo. 
UPB lo motivá su repre- 
sentantenan den Konseho 
Insular pa tuma e akshon- 
nan nesesario pa asina trese 
e alivio ku pueblo tin mes- 
ter. 


BONERIANO ta un medio di komunikashon ku ta kri- 
tiká na momentu ku mester drecha algu pero alabes ta 
elogiá ora algu ta bon. Den e kuadro aki nos ta elogiá 
e bon trabou hasí na subida di Seru Largu. No mester 
di hopi palabra, e potrètnan mes ta duna un bista di e 
bon trabou. 


Bon trabou na 
Seru Largu 


KRALENDIJK - Riba 
27 en 28 di sèptèmber úl- 
timo Fundashon FORMA 
huntu ku Centraal Coördi- 
natiepunt Brug naar Werk 
a organisá un treinen di 
e programa Kaminda pa 
Trabou. Diesdos profesho- 
nal entusiasmá di islanan 
Aruba, Kòrsou i Bonaire a 
partisipá i a risibí e sertifi- 


kashon pa por duna e trein- 
en na hóben- i adultonan. 
E programa Kaminda 
pa Trabou ta un programa 
desaroyá i rekonosé na Hu- 
landa. E programa ta yuda 
hóben – i adultonan pa de- 
saroyá e abilidatnan ku ta 
yuda nan haña un stazje òf 
trabou. Ta trata di abilidat- 
nan manera abilidat sosial, 


aktitut laboral i kuido per- 
sonal. Banda di e 12 trein- 
ernan nobo, dos kolega di 
FORMA a sigui e trayekto 
di ‘train-the-trainer’. Awor 
nan ta sertifiká pa duna e 
treinen pa treinernan nobo 
pa e programa riba e isla- 
nan A-B-C. Un pabien na 
tur ku a risibí nan sertifi- 
kado. 


FORMA i CCBW ta duna treinen 
‘Kaminda pa Trabou’ 


UPB ta preokupá pa subida di preis 
Solidaridat pa bringa pèrdida 
forsa di kompra 

KRALENDIJK -- Den 
oranan lat di atardi di djalu- 
na 3 di òktober, doño di un 
kunuku a topa ku tres hòm- 
ber na momentu ku nan ta- 
bata hòrtando kabritu. 
E sospechosonan a laga 
dos di e tres kabritunan 
bai i a kore drenta mondi. 
Hasiendo esaki nan a laga 
un pikòp atras ku un kabritu 
mas aden. 
Doño di e kabritu por a 
tuma esaki bek na e sitio 


mes. A konfiská e pikòp pa 
mas investigashon. E pikòp 
a resultá di ta di hür i a duna 
e doño esaki bèk despues di 
investigashon. 
Dor di agentenan atento 
ku tabata riba patruya, djis 
un ratu despues di e no- 
tifikashon, a bin topa ku 
un mucha muhé di inisial 
J.M.J.I.W. di 17 aña di edat 
den besindario di e sitio 
kaminda ku e akto a tuma 
lugá. A deten’é riba sos- 


pecho di a ofresé ayudo pa 
ku huimentu di e tres hòm- 
bernan ku a kore drenta 
mondi. 
Ta kastigabel pa ofresé 
ayudo pa logra hui pa inves- 
tigashon òf detenshon dor 
di polis, na un persona ku 
ta kulpabel di un krímen òf 
echo kastigabel. A konfiská 
e outo ku e sospechoso ta- 
bata aden pa investigashon 
mas aleu. 


KRALENDIJK -- Fes- 
tival di Regata ta kuminsá. 
Un di e tareanan di polis 
ta pa mantené órden púb- 
liko kaminda ta nesesario. 
P’esei ta bai tene kontròl 
rutinario ku mas regularidat 
den e periodo benidero. 
Ta bai kontrolá riba en- 
tre otro e orario di terminá 


di e pèrmit ku a duna pa e 
evento i tambe otro asuntu. 
Pa ku esaki Kuerpo Polisial 
Karibe Hulandes ta hasi un 
yamada na tur organisadó, 
organisashon i partisipante 
na tipo di evento asina, 
pa karga responsabilidat i 
mantené na regla. 


KRALENDIJK 
-- 
Djabièrnè último durante 
‘Taste of Bonaire’ taba- 
tin e kompetensia di baile 
folklóriko pa skol básiko, 
kaminda tres skol a parti- 
sipá, esta Kolegio San Luis 
Bertran, Kolegio Kristu 
Bon Wardador i Skol Am- 
plio Papa Cornes. 
Tur e skolnan a bin bon 
prepará i sigur riba un nivel 
haltu ku a duna e huradonan 
un trabou difísil pa skohe e 
ganador. E skol ganadó a 
resultá Skol Amplio Papa 


Cornes, promé finalista Ko- 
legio Kristu Wardador i se- 
gundo finalista Kolegio San 
Luis Bertran. 
Miss Turismo, Sunniva 
Manuel, a hasi entrega di 
premio na e ganadornan. 
Meta tras di e proyek- 
to aki tabata pa motivá e 
hóbennan riba tereno di 
kultura i turismo. Tur esaki 
tabata relashoná ku e luna 
di turismo i lansamentu di e 
di kuater edishon di e buki 
Turismo na Boneiru. 
Tourism 
Corporation 


Bonaire (TCB) kier a yama 
un danki di kurason na e 
skolnan ku a kere den e 
proyekto i a duna tur di nan 
banda pa e proyekto por 
a kristalisá. Danki na tur 
e personanan ku a trein e 
muchanan i tambe na nan 
dosentenan, mayornan i 
kosedónan. Un danki spe- 
sial ta bai pa e spònsernan 
ku a duna premio pa e ga- 
nadornan, Bon Sea, Semi 
Submarine, Bonaire Land- 
sailing Adventures i Ohana 
Clear Canoe. 


KRALENDIJK 
-- 
Den oranan di mardugá 
dia djasabra promé di 
òktober durante patruya, 
agentenan a nota un inter- 
kambio sospechoso den 
un grupo di hende. 
Na momentu ku agen- 
tenan a aserká e grupo di 
hende pa investigá e situ- 
ashon, nan a nota ku un di 
e sospechosonan a pone 
un opheto deskonosí bou 


di saya di un otro sos- 
pechoso, kua na su turno 
a benta e opheto den outo. 
Na momentu ku polis 
a bai investigá e opheto, a 
resultá ku esaki tabata kon- 
tené droga. A detené tur 
dos sospechoso, e muhé 
di ku inisial L.E.d.E. di 20 
aña di edat i e hòmber di 
inisial E.S.T.T. di 29 aña 
di edat, en konekshon ku 
violashon di lei di droga. 


Detenshon kómplise 
hòrtamentu di kabritu 


Detenshon pa violashon 
lei di droga 


Koperashon ta 
brinda siguridat 


Kompetensia di baile folklóriko 
Skol Amplio Papa Cornes 
ganadó 

KRALENDIJK – E 
empresa Hulandes HAK, 
konosí pa su produktonan 
di berdura i bonchi den 
bòter, desde yanüari ta pone 
su produkshon ketu pa seis 
siman. Ku e aktual preis di 
energia haltu no ta alkan- 
sabel pa sigui produsí den 
wenter, e fabrikante di kon- 
servashon ta bisa, ku komo 
lider di merkado ta prinsi- 
palmente konosí pa bòter di 
apelmus i bonchi. 
“No solamente e pre- 
isnan haltu, pero tambe e 
inseguridat,” direktor Timo 
Hoogeboom, ta bisa. Awe 
un kúbiko di gas ta kosta 
dos euro, e tabata tambe un 
biá tres euro. Loke ta bai 
pasa na yanüari òf febrüari, 


ainda nos no sa. Pues pa 
tuma e siguridat pa e inse- 
guridat, nos ta keda será. 


Stòk 
HAK ta spera ku e 
produkshon ta bai bira 
mas karu, pero lo keda sí 
produkto den tienda, e em- 
presa ta bisa. Nan ta pla- 
nia e pouze sabiendo ku e 
temporada di kosecha ya a 
pasa. Produktonan manera 
bonchi ta mas fleksibel pa 
plania i e empresa ainda tin 
un stòk pa sirkunstansianan 
inesperá. 
Durante 
periodo 
di 
kosecha, HAK ta kumpra 
berdura serka e kunuke- 
ronan i ta produsí nan den 
bòter di glas pa mantené 


nan bon. Kalentamentu ta 
nesesario pa e proseso di 
produkshon i ta kosta hopi 
energia. E bòternan di glas 
ku e empresa ta usa tambe a 
bira karu dor di oumento di 
kosto haltu di energia. 


Apelmus mas karu 
E empresa ta spera pues 
ku su preisnan lo sigui subi. 
“Nos apelmus ya kaba a 
bira un 20 sèn asina mas 
karu. Sí preis di energia 
sigui haltu asina, bo mester 
pensa ku produktonan lo 
subi ku 30 porshento. Un 
bòter di apelmus di 1,80 
euro hopi lihé por bira 2,20 
pa 2.30 euro,” Hoogeboom 
ta pensa. 
E diferensia enorme pa 


produkto te kon leu ku e 
subida di kosto, por keda 
kalkulá serka e kliente, 
Rob Morren, ekonomista 
di kuminda di ABN Amro, 
ta bisa. Esaki ta dependé 
por ehèmpel te kon leu 
klientenan ta spera sierto 
produktonan den supermar- 
ket i sí tin sufisiente alter- 
nativa. 
Pa HAK esakinan tei. Bo 
por kumpra berdura fresku, 
di fris òf konservá di un 
otro marka, segun Morren. 


Posibel kalkulashon 
“Sí bo por logra mas 
pa rekargá e preis haltu di 
energia riba e konsumidó, 
finalmente e disponibilidat 
di produkto tambe lo bira 
skars. Sí empresanan lu- 
nanan largu mester bende 
bou di preis di kosto, e ora 
ei ta bai fout. Pa HAK nos 


ta spera por lo pronto ku no 
ta bai tin rèki bashí. Pero pa 
e kadena mi no ta ekskluí 
esaki, es desir pa yanüari, 
febrüari i mart. I temporal- 
mente e plafòn di energia 
por yuda,” direktor di HAK 
ta pensa. 
Empresanan 
mester 
mira promé ku nan mes por 
akomodá e kostonan, pero 
sí yega momentu ku no 
por mas, nan mester baha 
produkshon, 
ekonomista 
di kuminda Morren ta kon- 
firmá. “Mi ta spera ku esaki 
lo sosodé mas amplio.” 
Fábrika di konservashon 
Baltussen, un otro empresa 
di konservashon, no tin 
plan pa para su produkshon. 
Pero sí nan ta pidi pa mas 
fleksibilidat den e kontrakt- 
nan ku e supermarketnan, 
awor ku preis di energia ta 
asina inkalkulabel. 


Debí na kosto di energia haltu 
HAK ta stòp temporalmente 


KRALENDIJK- Djara- 
son 5 di òktober, 2022 den 
oranan di mèrdia, sentral di 
polis a risibí notifikashon 
tokante 
un 
sambuyadó 
pèrdí na kosta suit di Bo- 
neiru. Stinapa, KMAR i 
wardakosta mesora a inisiá 
buskeda di e sambuyadó 


aki. 
Algun ratu despues un 
sambuyadó di Stinapa a 
topa ku e sambuyadó pèrdí 
ku no tabata duna señal di 
bida. Momentunan despues 
dòkter a konstata morto di 
un hòmber di inisial C.G.A. 
di 51 aña di edat 


Sambuyadó a fayesé 


KRALENDIJK- 
Ha- 
bitantenan di Rincon ta 
basta rabiá pa motibu ku a 
será Botika Rincon 11:30 
di mainta, pues demasiado 
tempran. Riba medionan 
sosial por nota remarkenan 
furioso di habitantenan di 
e bario aki. Ta diskutí to- 
kante e situashon ku segun 
vários persona ta inhustu pa 
e habitantantena di e bario. 
Asta ta premirá ku lo será 


e botika aki henter dia pa 
motibu ku no tin sufisiente 
personal. 
“Si e kos aki pasa ta 
tristu pa nos grandinan. No 
tin transporte públiko. Kon 
nan ta yega Playa”, ta un di 
e hopi preguntanan. 


Skarsedat di trahadó 
Tin basta indikashon ku 
ta pa motibu di skarsedat di 
trahadó no por mantené e 


botika habrí henter dia. “Ta 
preferá manda e trahadó na 
botika Korona òf na Playa. 
E kos aki no ta hustu”, ta 
un di e komentarionan. Siu- 
dadanonan ta kuestioná e 
maneho i proseso ku tin di 
aber ku orario di e botika. 
Ta konosí ku bèrdat 
Fundashon Mariadal tin 
problema 
ku 
skarsedat 
di trahadó. Den un pre- 
vio 
kombersashon 
ku 


BONERIANO, Burney El 
Hage, mènedjer di FM i 
dòkter Alex Schwengle a 
splika ku nan tin atenshon 
pa e skarsedat di personal. 
Tambe ku ya tin un plan pa 
huntu ku partnernan, entre 
otro Zorg en Welzijn Groep 
(ZW-Groep), 
solushoná 
esaki. Aparentemente esaki 
ainda no a kristalisá. 
BONERIANO a tuma 
kontakto ku bosero di 


Fundashon Mariadal pero 
lamentablemente esaki no 
ta disponibel. Su kolega 
Germaine Boye a splika ku 
ya ba algun tempu botika 
Rincon ta sera mitar dia. 
“Nos ta preparando pa 
bini ku un konferensia di 
prensa. Nos ta warda te 
despues di Regata pa hasi 
esaki. Lo ta mas efektivo”, 
segun Boye. Mas ku esaki, 
e no a komentá. 


Botika será pa skarsedat di trahadó: 
Rincon ta furioso 

KRALENDIJK 
-- 
Djabièrnè 4 di novèmber 
Kuerpo Polisial Karibe Hu- 
landes, KPCN, ta organisá 
un akshon di limpiesa den 
e área ku ta kontené artíku- 
lonan konfiská di Warda di 
Polis na Playa. 
Ta trata di artíkulo òf ve- 
híkulo pa kua tin un poder 
hudisial pa destruí i ku 
mester retirá for di tráfiko 
di forma adekuá. 
Komo ku e orígen di si- 


erto artíkulo i vehíkulo ta 
deskonosí, KPCN ta hasi 
un petishon na tur doño di 
artíkulo i vehíkulo konfiská 
pa mèldu via mail politie@ 
politiecn.com, via telefòn 
715-8000, òf na Warda di 
Polis. 
Komo 
doño, 
mester 
mèldu ku un prueba di 
propiedat i mester kumpli 
ku e lei i reglanan pa loke ta 
trata uso di e artíkulo òf ve- 
híkulo. Por pensa riba por 


ehèmpel reibeweis bálido i 
un prueba di seguro. 
Artíkulo i vehíkulo kon- 
fiská di kua e doñonan ta 
konosí pa KPCN, lo risibí 
un notifikashon pa esaki 
den e temporada benidero. 
Lo destruí tur artíkulo 
i vehíkulo ku no a rekohé 
promé ku djadumingu 30 
di òktober den e akshon 
di limpiesa djabièrnè 4 di 
novèmber. 


KRALENDIJK-- 
Di 
djaweps 6 di òktober 2022 
te ku djasabra 8 di òktober 
no ta posibel pa apliká pa 
un kompensashon di 1.300 
dòler den bario. Asina Di- 
rektorado di Komunidat 
Kuido ta informá en bista di 


pronóstiko di tempu i fes- 
tividatnan di Regatta. Siu- 
dadano ku ke, por hasi pe- 
tishon online. Pa hasi esei 
subi www.bonairegov.com 
i klek na ‘kampañanan.’ 
Entrante djaluna 10 di 
òktober 2022 ta posibel 


atrobe pa hasi den bario un 
petishon pa kompensashon 
atrobe. Pa e skèdjel wak 
riba www.bonairegov.com, 
klek riba kampañanan, òf 
chek e página di Facebook 
di gobièrnu di Boneiru. 


KRALENDIJK – Ta 
bai dura ainda por lo ménos 
un aña promé pa Rijksdi- 
enst Caribisch Nederland 
(RCN) tin su maneho di IT 
na òrdu. Esaki minister di 
asuntu interior i relashon 
di Reino, Hanke Bruins 
Slot, ta skirbi den un karta 
pa Tweede Kamer a base 


di e krítika di Kontrolaria 
General. Ounke ku e ‘porta 
patras’ di e sistema di IT 
di RCN no ta hanchu habrí 
mas, ainda tin menshon di 
imperfekshon. 
Kontrolaria General ta 
konkluí ku na 2021 no a re- 
alisá e metanan importante 
for di e plan di mehorashon 


di e organisashon Shared 
Service di Karibe Hulan- 
des, 
SSO-CN. 
SSO-CN 
fin di 2021 a insentivá un 
trayekto kanando i a pro- 
poné un lider di proyekto 
pa trese e prosesonan di 
maneho di IT na òrdu i pa 
ehekutá mehorashon riba e 
tereno di siguridat di infor- 


mashon. 
Pa esaki ya a pone pa- 
sonan bon na 2022 i tin 
ainda resultadonan impor- 
tante planiá direkshon di e 
aña akí, manera garantia i 
mehorashon kontinuo di e 
koperashon di kadena entre 
SSO-CN i su departamento 
i servisionan. Den e aserka- 


mentu skohé, garantia di e 
prosesonan den trabou dia- 
rio dentro di e organisashon 
SSO-CN, ta un parti esen- 
sial pa yuda e durabilidat 
imperfekto. E trayekto di 
mehorashon ta kana riba e 
frontera di aña i ta premirá 
pa finalisá medio sèptèmber 
2023, segun Bruins Slot. 


Center Body Car Polo 
N.V. 


ta buska 
electro-monteur 


Pa mas inf. tel. 717-6590 


Viyoma Construction 
N.V. 


ta buska 
1 karpinté 


Pa mas inf. tel. 780-3698 


Un reunion di komishon fiho lo tuma lugá riba djaweps 13 
òktober 2022 di 09.00 pa 13.00 or den sala di reunion di 
Konseho Insular den Passangrahan. 
Agènda: 
1. 
Apertura / partisipashon; 
2. 
Oportunidat pa suidadano hiba palabra; 
3. 
Stipulashon di agènda; 
4. 
Stipulashon di un relato kòrtiku i lista di desishon di 07 
di aprel 2022 (ER-2022000187); 
5. 
Splikashon riba diseño di presupuesto 2023 di Entidat 
Públiko Boneiru; 
6. 
Klousura. 
Pa tratamentu di punto di agènda 5 ta invitá Kolegio Ehekutivo. 
Ta publiká e konvokashon akí riba e parti públiko di e sistema di 
informashon di Konseho Insular 
(www.konsehoinsular.com) i te asina leu ku ta aplikabel, manera 
ta kustumber ta pone e dokumentunan enbolbí disponibel pa tira 
bista aden na grefi. Ta transmití e reunion ‘live’ atrabes di Nos Tv 
i Dutch Caribbean TV i via radio atrabes di Alfa FM 93.1. Por 
sigui e reunion tambe riba nos página di Facebook i youtube.. 
E.J. Bernabela 
Presidente 


REUNION KOMISHON FIHO KOMUNIDAT I KUIDO 
KOMUNIDAT I KUIDO 



Akshon di limpiesa na 
Warda di Polis 


No por hasi petishon pa kompensashon e 
siman aki mas 


Maneho IT ainda no ta aselerá 

Normalmente ta konosí ku kachó ta mata kabritu. 
Pero e foto aki ta mustra kon kachó ta protehá un krio 
di kabritu den un kunuku den área di Seru Angola. Un 
bista basta insólito na Boneiru. 


E siman ku a pasa mas guia di práktika a bini aserka. Ta keda bunita pa mira kon 
motivá e guianan di práktika ta. ROA CN ta deseá e guianan nobo hopi plaser, pa- 
senshi i éksito den guia di studiantenan lokal. 
Guia di práktika rekonosé 


Kachó ta protehá 
kabritu 


Pader Marc Hooijschuur a bendishoná kantidat di animal riba nan dia den misa. 
Djamars 4 di òktober, tabatin un Santu Sakriﬁ sio di misa spesial pa animalnan. 
Naturalmente, e bestianan, mester tabata kompaña ku nan doño. Pues misa tabata 
yena ku hende i bestia. Riba potrèt algun di e animalnan den misa na parokia La 
Bírgen di Coromoto djamars anochi. 


Pader Marc a bendishoná 
animal 

KRALENDIJK -- Ku 
un 
tremendo 
inisiativa 
di Recresaroyo 60+ Tera 
Kòrá, a selebrá nan 33 ani- 
versario, organisando un 
aktividat pa grandinan. E 
aña aki direktiva a enkargá 
Olva Dortalina ku orga- 
nisamentu di e eventonan 
akí anto, Olva na su turno 
a envolví henter su famia 
ku a yud'é hasiendo un tre- 
mendo trabou. 
Ubaldo Anthony ta rela- 
tá e aktividat ku tabatin re- 
lashoná ku e dia 33 aniver- 
sario di Recresaroyo 60+ 
Tera Kòrá. E kompetensia 
a tuma lugá na luna di sèp- 
tèmber riba fechanan 3, 10, 
17 i ku entrega di premio 
dia 24.Ta trata di un kom- 
petensia di e wega “Mens 
erger je niet”, pues ‘Mi 
shon no preokupá bo’. 


Barionan a risibí in- 
vitashon pa asistí ku nan 
ekipo anto gran kantidat 
di partisipante di diferente 
bario a inskribí. Esaki no ta 
e wega ‘Mens erger je niet’ 
pa sinta na mesa ku un bòr- 
chi pa bo tira dou i move ku 
un peon. 
E wega a tuma lugá den 
plenchi di Plasa Francisco 
Chiku Goeloe, na Antriol. 
Pues, e partisipantenan mes 
tabatin ku tira dou i trata na 
kana riba e bòrchi te drenta 
kas, sin ku nan kontrin- 
kante likidá nan i saka nan 
for di wega. Esaki tabata 
un evento interesante i hopi 
animá. 
E ekiponan ku a par- 
tisipá tabatin nòmbernan 
manera entre otro Ku ánimo 
ban pe, Orkidia nos tambe 
ta den, Pusha pèrta drenta’, 


Uní nos ta logra. 
Tur hende ta deseá di 
tira e kantidat korekto ku 
nan dou pa nan kana drenta 
kas i no keda den kaminda 
pa nan no ‘pèrdè nan bida’. 
Pero tin hende ku ‘mala 


Selebrashon 33 aña Recresaroyo 60+ 
Tera Kòrá 

suerte, pasobra djis ku nan 
a drenta pa kana yega te di- 
lanti porta di kas, nan kon- 
trinkante ta manda nan bai 
sinta bèk. 
E organisadónan por ta 
satisfecho ku nan trabou a 
duna bunita resultado anto 
Orkidia, nos tambe ta den, 
a resultá ganadó di e kom- 
petensia. 
Tabatin bòshi premio, 
medalia i tambe snèk i kos 
di bebe pa tur partisipante. 
E aktividatnan no kaba ei- 
nan, pasobra pa konkluí 


nan selebrashon, e grupo 
di persona akí a bolbe topa 
otro pa sigui selebrá. 
Plataforma pa Grandi- 
nan i Konsulta pa Grandi- 
nan, a invitá un i tur pa un 
karaoke dia promé di òkto- 
ber pa disfrutá di Dia inter- 
nashonal di Adulto Mayó. 
E evento akí tabata planiá 
pa tuma lugá na e mesun si- 
tio di e kompetensia, komo 
tabatin un duda ku awa ta 
bai yobe si òf nò, a skohe pa 
tene e parti di e selebrashon 
na klup di chines SOHO, na 


Kaminda Lac. 
Esaki tambe tabata un 
aktividat eksitoso, ku un 
grupo musikal di grandi- 
nan anto Lomp i su tim ta- 
bata enkargá ku e parti di 
karaoke. 
Danki na Plataforma pa 
Grandinan i Konsulta pa 
Grandinan, pa e parti akí. 
Mi felisitashon na Re- 
cresaroyo 60+ Tera Kòrá i 
tur ku a koperá pa a hasi e 
rekuerdo di e grupo su 33 
aña di eksistensia akí unu 
inolvidabel. 

KRALENDIJK 
– 
Djabièrnè último tabata 
un dia importante pa An- 
nie Francees. El a konme- 
morá i selebrá e echo ku 50 
aña pasá el a aseptá Kristu 
huntu ku su esposo Papa 
Francees, 
kende 
mien- 
trastantu a fayesé. 
E selebrashon a tuma 
lugá na kas di famia 


Francees na Nort di Sali- 
ña. Diferente di e yunan di 
Papa i Annie Francees taba- 
ta presente. Tambe e promé 
i te awor úniko bísanietu di 
Annie. 
Tabata un anochi ku 
dunamentu di testimonio, 
muzik i kanto. Pastor Ale- 
jandro Martinus a trese un 
mensahe interesante. 


50 Aña ku Annie Francees a 
asepta Kristu 

KRALENDIJK—Riba 
djamars 4 di òktober úl- 
timo, 
Bevolkingonder- 
zoek Caribisch Nederland 
i Kankerfonds Bonaire, a 
organisá un enkuentro ku 
prensa, den kuadro di un 
kampaña relashoná ku luna 


di konsientisashon di kans- 
er na pechu. E lema di e aña 
aki ta ‘Ros ta mi kos’ 


Konsientisashon 
intensivo 
E luna aki lo intensivá e 
konsientisashon di komuni- 


dat riba e topiko aki. 
Segun Shahaira Libier- 
Salas no mester warda te 
ora haña síntoma. E ta 
RIVM Screening Coor- 
dinator BES. El a splika lo 
siguiente: 
“Nos a yega òktober i ta 


luna ku nos ta konsientisá 
hende riba e malesa di kan- 
ser. Ros ta mi kos. Esei ta e 
lema pa e aña aki. 21 òkto- 
ber ta dia di mamograf. E dia 
aki, ta usa e mamograf, ku 
ta detektá kanser. Tin hende 
ta bisa e mashin ta fastioso, 
pero mundialmente, ta e 
mashin mas mihó pa detek- 
tá e malesa menshoná. Dia 
21 tur hende bisti na ros òf 
pone sikiera algu ros na bo 
kurpa riba e dia. E luna aki 
ferwagt nos hopi visibel pa 
informashon relashoná ku 
e malesa di kanser. Ta bai 
manda karta pa tur hende, 
pa por hasi e tèst. No duda 
òf tene miedu bai p’e. Tam- 
be nos ta bai den bario pa 
duna informashon. Si bo no 
por yega, nos ta yega serka 
bo. No warda te ora bo haña 
síntoma. Wak pa bo ta pro- 
mé kuné!” 


Aktividat 
Jodeska Cicilia, Miem- 
bro di direktiva di Kanker- 
fonds Bonaire a splika ku 
e luna aki lo tin vários ak- 
tividat di konsientisashon. 
“Nos tin diferente aktividat 
e luna aki, pa loke ta trata 
kanser na pechu. Por pasa 
serka nos pa haña infor- 
mashon di kanser na pechu 
i otro tipo di kanser. Ta bai 
tin aktividat ku moveshon, 
loke ta yuda pa evitá e male- 
sa di kanser. Kontrolá bo 
pechunan ku regularidat”, 
el a splika. Por tuma kon- 
takto ku un di e personanan 
aki, sea pa un sita, òf kual- 
ke pregunta tokante kanser 
na pechu. Jodeska Cicilia; 
7969798 i Shahaira Libi- 
er- Salas, 7810476(app) òf 
manda un meil na Screen- 
ingcn@rivm. 


Konsientisashon kanser di pechu: 
“Ros ta mi kos” 


KRALENDIJK -- E 
publikashon tokante geza- 
ghebber Edison Rijna den 
‘Follow the Money’, ta 
serio i preokupante. Geza- 
ghebber ta e funshonario ku 
pa lei ta enkargá pa kuida 
prinsipionan di bon gober- 
nashon. Un di e prinsipio- 
nan akí ta esun di integridat. 
E punto ta ku e publikashon 
no solamente ta kuestioná 
integridat di aktua di geza- 
ghebber, pero ta presentá e 
publikashon ku pruebanan. 
Gezaghebber no por de- 
shasí di e akusashonnan se- 
rio akí ku deklarashonnan 
manera mal informashon, 
redu, konspirashon, daña- 
mentu di bon nòmber, etc., 
segun Nòchi Willem. 


Willem ta di opinion 
gezaghebber tin dos op- 
shon, sea e publikashonnan 
ta bèrdat i e ora ei promé 
mandatario tin ku saka su 
konklushon i na di dos lugá 
sí e publikashonnan no ta 
bèrdat, e ora ei gezaghebber 
mester pidi rektifikashon te 
den Korte, sí ta nesesario. 
Komo 
presidente 
di 
Konseho Insular i presi- 
dente/miembro di Kolegio 
Ehekutivo, gezaghebber su 
posishon ta bira insosteni- 
bel sí e publikashonnan ta 
bèrdat, segun Willem. 
Ministerio 
Públiko, 
di akuerdo ku Willem, a 
deklará ku e ta preferá pa 
e punto akí keda atendé 
riba nivel atministrativo/ 


gubernanental, pues políti- 
kamente, ku ta impliká ku 
Den Haag tambe mester 
aktua. 
Willem ta puntra, Kon- 
seho Insular lo apliká e 
akuerdo di ‘gentleman’ den 
e kaso akí. Kon koleganan 
di gezaghebber den Ko- 
legio Ehekutivo lo aktua. 
I finalmente ki impakto e 
asuntu akí tin riba komuni- 
dat. Ta konosí ku e konfian- 
sa den integridat di aktua di 
polítika ta hopi abou. Awor 
ta trata di tata di pueblo, e 
funshonario mas haltu den 
nos struktura gubernamen- 
tal, pa kolmo enkargá ku 
vigilansia di integridat di 
gobernashon, Willem ta 
trese dilanti. 


KRALENDIJK 
-- 
Den oranan di mardugá di 
djabièrnè 30 di sèptèmber, 
Sentral di Polis a risibí no- 
tifikashon tokante un mal- 
trato ku arma na Hanchi 
Amboina. 
E víktima a deklará ku 
e sospechoso a maltrat’é 
ku un kuchú despues ku e 


víktima a ninga pa duna e 
sospechoso un left. 
Ambulans a transportá 
e víktima pa hospital pa 
tratamentu médiko. A de- 
tené e hòmber di inisial 
B.A.G.A. di 27 aña di edat, 
en konekshon ku maltrato 
ku arma algun ratu despues 
riba Kaya Papa Cornes. 


KRALENDIJK 
-- 
Djasabra promé di òktober 
alrededor di mitar di seis 
di mainta, Sentral di Polis 
a risibí notifikashon to- 
kante un vehíkulo na kan- 
dela den Centrumgebied. 
Brantwer a logra paga e 
kandela. Na e sitio taba- 
tin un grupo di hende den 


diskushon. Polis a purba 
kalma e situashon, pero 
un di e personanan enbol- 
bí a eskala e konflikto dor 
di dal un otro persona den 
kara. A detené e hòmber 
di inisial H.A.C. di 33 aña 
di edat en konekshon ku 
maltrato. 


Detenshon pa maltrato 
ku arma 


Sí ta bèrdat Rijna mester saka su konklushon 
Publikashon tokante 
gezaghebber ta serio 


Vehíkulo na 
kandela 

10 sita ingenioso di 
san Jerónimo 


Philip Kosloski 
Su iritante sentido di humor a perkurá pa enemigunan den 
tur parti 30 di sèptèmber ta dia di fiesta di san Jerónimo, 
saserdote i doktor di Iglesia. E santu aki ta sélebre pa su 
tradukshon di Beibel na e forma di latin mas komun di su 
tempu (Vulgata). 
Jerónimo a kuminsá su ministerio saserdotal komo soli- 
tario hibando un bida di sobrio pafó di Antioquía. 
Mas despues, 
Jerónimo a biaha pa 
Constantinopla, 
kaminda el a sera 
amistat ku san Gre- 
gorio di Nacianzo, 
huntu ku kua el a 
studia Sagrada 
Skrituranan. 
Despues di al- 
gun aña den Con- 
stantinopla, Jeróni- 
mo a biba den 
Roma i a risibí e 
enkargo di papa 
Dámaso I pa tra- 
dusí Beibel for di 
un serie di teksto- 
nan den latin an- 
tiguo. 
Tambe e ta “famoso pa ta un di nos santunan mas iritabel”, 
dor di papia sin bek i dor dia krea enemigunan unda e yega. 
E sobriedat di Jerónimo tabata loke a salb’é, tabata loke 
un obispu a bisa di dje miéntras e tabata mira un kuadro den 
kua Jeronimo a aparesé gòlpiando su pechu ku un piedra: 
“Ta bon ku bo ta karga e piedra ei, pues sin dje Iglesia 
nunka lo a kanonisá bo” (Bida di santunan, di Alban Butler). 
Aki tin10 ingenioso kita di san Jerónimo ku ta yuda balorá 
bida di e hòmber aki ku a entregá nos e Vulgata: 
1) “Ignoransia den Skrituranan ta ignoransia di Kristu”. 
2) “Kuminsá awor na ta loke bo lo ta despues”. 
3) “Kara ta e spil di e mente, i wowonan, sin papia, ta 
konfesá e sekretonan di e kurason”. 
4) “Ta kosta tempu pa buska un amigu, poko be bos ta 
hañ’é i ku gran difikultat nos ta konserv’é”. 
5) “En bano e lira ta kanta pa e buriku”. 
6) “Tur kos mester inkluí un smak stèrki di bèrdat “. 
7) “Ku bo akshonnan no ta kontradesí bo palabranan, 
p’asina ku no ta sosodé ku, ora bo ta prediká den Iglesia, un 
persona den su interior ta komentá: ‘Ta dikon bo no ta aktua 
asina?’”. 
8) “Hui manera un pèst di e klero ku ta dediká su mes na 
negoshi, diesun ku biniendo di pobresa ta bira riku i di e 
deskonosí ku a pasa na ser famoso”. 
9) “Ainda ta pió ser ignorante di bo ignoransia”. 
10) “Ki kurioso ta e maestro ku, ku stoma yen, ta ko- 
mentá tokante yunamentu”. 


Derecho Kanóniko 


Grupo Hòmbernan di Fortalesa 
den Kristu ku otro enkuentro 


“Prinsipio di sabiduria ta: karga rèspèt pa Señor. 
Tur esnan ku hasi esei tin sano huisio .” 
Salmo 111 
Grupo Hòmbernan di Fortalesa den Kristu ku gran 
alegria i plaser ta invitá nos hende hòmbernan na 
nos enkuentro di luna. 


Detayenan: 
Fecha: djaluna 3 òktober 2022 
Ora: 7:30 p.m. (mitar di 8 anochi) 
Lugá: misa Maria Auxiliadora (Sta. Maria) 


Amigu, sano huisio ta prevalesé serka bo tambe??? 


Komishon organisadó 


Derecho Kanóniko ta e 
kurpa di leinan i regulashonnan 
traha dor di òf adoptá pa out- 
oridat eklesial, pa goberná e 
organisashon Kristian i su mi- 
embronan. Mi a usa e palabra 
adoptá, pasobra tin algun ele- 
mentonan den nos leinan ekle- 


(anke tin mas nifikashon den 
e katálogo dikshonario), un 
tèrmino ku no a tarda pa atk- 
erí un signifikashon eksklusi- 
vo den terminologia eklesial. 


Den di kuater siglo e termi- 
nologia a keda apliká den or- 
denansanan di outoridatnan 
sivil i kual ta kontradisí ku e 
palabra griego nomoi, ku ta 
papia di e ordenansa sivil i su 
outoridat. Den pasado bo 
tabata haña hopi nomocan- 
on; tabata regulashonnan den 
kual e leinan ta fórmula pa e 
dos estadonan, eklesial i 
sivil.(Kòrda segun historia di 
Iglesia ku un tempu Iglesia i 
estado sivil tabata un) For di 
inisio di e regulashonnan bo 
tabata haña ekspreshonnan 
manera: canones, ordo 
canonicus òf sanctio ca- 
nonica, pero e ekspreshon 
leinan kanoniko (jus canoni- 
cum) a bira mas komun den 
kuminsamentu di e 12 siglo, 
pa kontradisí e leinan sivil (jus 
civile), i despues esaki a bira 
‘Corpus juris Canonici’ 
manera tabata tin kaba den 
leinan sivil ‘Corpus juris 
Civilis’. 


Derecho Kanóniko ta yama 
tambe “Leinan Eklesial” (jus 
ecclesiasticum); sinembargo 
tin un diferensha chikí den e 
nifikashon entre e dos termi- 
nologia: Derecho Kanóniko ta 
enserá e leinan Eklesiástiko i 
tambe sivil pero Leinan Ek- 
lesial ta komo sifuera tur lein- 
an ta skibi solamente pa iden- 
tidatnan Eklesial so. 


Derecho Kanóniko por keda 
dividí den vários parti òf vári- 
os taki di akuerdo ku e punto 


di bista di kual e ta konsiderá: 


· Si nos konsiderá su fuen- 
tenan, e ta forma di leinan Divi- 
no, inkluso leinan natural basa 
riba naturalesa i riba e konsti- 
tushonnan ku Hesus a duna na 
su apòstelnan i opviamente na 
su Iglesia. E ta konsiderá tam- 
be riba leinan humano òf leinan 
positivo di akuerdo ku leinan 
Divino. 
· Si nos konsiderá e forma 
den kual el a keda funda, nos 
tin leinan skibi (jus scriptum) ku 
ta kontené leinan dekretá pa e 
outoridatnan kompetente, i 
tambe di leinan ku no ta skibi 
(jus non scripture), i mi mester 
bisa ku e leinan aki ta kontené 
leinan di kustumber (abitual) ku 
ta un resultado for di práktikan- 
an di kustumber. Mi mester bisa 
ku esun no eskrito ta ménos im- 
portante ku esun ta leinan skibi 
i desaroyá. 
· Si nos konsiderá e ophe- 
to di e lei (materia) nos tin lei 
públiko (jus publicum) i tambe 
lei priva (jus privatum). 
Lei públiko ta e lei di Iglesia 
komo un sosiedat, un organ- 
isashon perfekto i asta komo un 
sosiedat(lugá, teritorio) perfek- 
to di akuerdo ku e fundador 
Divino di Iglesia ku ta Kristu. 
Leinan priva ta enserá tur kos 
ku ta enserá tur regulashonnan 
di outoridatnan eklesiástiko ku 
ta konserní kosnan interno di e 
organisashon òf di e sosiedat, 


manera funshon di su minis- 
tronan, i e derecho i respon- 
sabilidatnan di su miembro- 
nan. Pues pa nos por kom- 
prondé bon, e leinan eklesiás- 
tiko públiko ta derivá inklu- 
sivamente for di leinan Divi- 
no i leinan Natural. 
· Lei públiko ta dividí den 
lei eksterno (jus externum) i 
lei interno (jus interum). Lei 
eksterno ta determiná na e 
relashonnan di sosiedat ek- 
lesiástiko i huntu ku otro sos- 
iedat. Sea di hendenan seku- 
lar ( e relashon di Iglesia i 
estado) òf di identidat religio- 
so pues relashonnan inter- 
konfeshonal. 
Leinan interno ta konserní 
òf prekupá ku konstitushon- 
nan di Iglesia i e relashonnan 
entre algu segun leinan i su su- 
heto. 
· Derecho Kanóniko por 
keda dividí den diferente taki; 
lei komun i lei speshal, lei uni- 
versal i lei partikular, lei gen- 
eral i lei singular. Lei komun 
ta referí na kosnan, lei uni- 
versal na teritorionan, algun 
tipo di persona (class). 
Lei komun ta referí na loke 
nos mester opservá ora ta 
trata algun kosnan spesífiko. 
· Nos mester distinguí for 
di leinan Oksidental òf leinan 
di Iglesia Latino. Mester hasi 
un distinshon tambe di leinan 
di iglesia oriente ku esun 
otronan. 


sial ku ta fia pa Iglesia for di 
leinan sivil òf for di pensamen- 
tunan individual kende tin out- 
oridat den nos sosiedat ek- 
lesiástiko. 
Kanon ta bini for di vokab- 
ulario griego ku ta nifiká; un 
regla òf un direkshon práktiko 

Tonchi, e aña aki tur hen- 
de lo keda ku gana di kome 
eiskrim na Regatta. Tio a 
'pass' e aña aki. 


Awèl si, huntu ku yen mas ku a 
'pass'. Mi ta spera ku tin sikiera 
stènt ku ta bende boter di awa. 


E promé biá ku m’a topa ku 
Mundito Engelhardt tabata na 
Zeezicht Restaurant. Silvia Abra- 
ham, doño di e restorant aki, a 
invitá mi un anochi pa topa ku 
Mundito. E tabata un hòmber di 
laman den parti di su trayektoria 
di bida. Despues el a keda traha 
na tera na Hulanda. Mi a traha un 
relato e tempu ei tokante su bida 
i spesialmente su hòbi di traha fli. 
E ultimo biá ku m’a topa ku 
Mundito tabata na kas di Carlos 
i Mientje de Palm na Brievengat, 
Kòrsou. Ei mi a graba dos pro- 


grama Herensia ku Mundito. Dos 
hoya di programa Herensia, bon 
wardá den nos archivo na FuHi- 
KuBo. 
Mundito Engelhardt ta un yu di 
Boneiru, ku a lanta na Kòrsou i ku 
a biba mas ku 60 aña na Hulanda. 
Tantu nashonal komo internasho- 
nalmente e tabata konosí komo 
trahadó di fli. Ku e talento aki el 
a gana hopi premio. Pero esun 
di mas importante p'e tabata un 
kondekorashon franses, pa su 
trabou di traha fli ku i pa mucha 
desabilitá. 


Mundito 
Engelhardt 
tabata 
entre otro embahador di kultura 
antiano, karibense i mèntòr pa 
hóbennan antiano na Hulanda, 
miembro di direktiva di dife- 
rente organisashon, tantu an- 
tiano komo hulandes i hopi otro 
aktividat mas. Pero e trabou ku 
a dun'é mayor satisfakshon ta 
esun ku mucha chikí desabilitá 
na Fransia, pasobra nan ta asina 
gradisidu. Mundito Engelhardt a 
keda traha fli te na ultimo. Su fli 
favorito tabata yama 'Nos dushi', 
por 'subié asta sin bientu'. 
Pero pa stima ku Mundito ta- 
bata stima su flinan, nada no por 
kompará ku Lenie, su kasá ku a 


fayesé algun aña promé kuné. Su 
esposa no por tabata presente na 
momentu di entrega dje kondeko- 
rashon real. Mundito tabata sinti 
su falta mashá. “Mi ta yora henter 
dia..ah, Dios sa unda mi kasá ta”, 
e sa sklama. 
Alkalde di Hellevoetsluis, ka- 
minda Engelhardt tabata biba, a 
entreg'é e distinshon real. El a 
keda mashá kontentu, pasobra 
frankamente e no a fèrwagt di 
haña un kondekorashon asina 
importante pa loke e ta yama 'tra- 
bou boluntario'. Mundito a regala 
mi un di su flinan di mas grandi, 
pa Boneiru, pero nunka nos a 
logra trese e fli aki Boneiru. 


Hende 
Inlubidabel© 
Yuda hende kaminda tin mester, sin spera nada bèk. Esei en breve 
tabata su lema di bida. José Raymundo Engelhardt, pa esnan ku 
konos'é: ‘Mundito’. Pa tur e tantísimo trabounan boluntario ku el a 
hasi den su bida, Mundito Engelhardt a risibí kondekorashon real 
di Ridder in de Orde van Oranje Nassau. 


Legendario Mundito 
Engelhardt 

KRALENDIJK--E eki- 
po di biliart bola-8 di Nort 
Saliña ku ta Azteca, dja- 
mars último den kontinu- 
ashon di kampionato 2022 
di biliart di nos isla, a gana 
di La Fama di Rincon ku 
skor di 5-2, esaki den sala 
di biliart di Kompleho De- 
portivo Jorge Nicolaas na 
Kaya Amsterdam. 
Pa loke ta e partido, Az- 
teca a sali pika dilanti 2-0 
pa despues La Tropicana 
kòrta bentaha na 1-2. 
Despues di esaki Azteca 
ta gana dos mas pa amplia 
bentaha na 4-1. 
La Tropicana ta reak- 
shoná i gana unu pa kòrta 
bentaha na 2-4, loke tabata 
tur tambe pa e ekipo aki, ya 
ku despues di esaki Azteca 


a gana un mas pa bai ku e 
viktoria di 5-2. 
Sètnan di e partido. 
Azteca – La Tropicana 
5-2. Ch Vos – La Pauletta 
2-0. G. Molina – R Wijman 
2-0. 
C. Saragoza – B. Lands- 
kind 1-2. 
M. Josephia – O. Mar- 
garitha 2-0. 
A. Ford – J. Clarenda 
2-0. 
A. Mercera – M. Antho- 
ny 0-2. 
M. Anthony – H. Obispo 
2-0. 
Éksito na e ekiponan den 
e kampionato ku despues di 
e partido djamars último, ta 
sigui te ku otro siman dja- 
mars 11 òktober 2022. 


KRALENDIJK--Den 
un komunikado emití e 
siman 
aki, 
dirigentenan 
di SV Atlétiko Flamingo 
United Girls, ta informá ku 
nan lo bai tin dos enkuentro 
deportivo na Kòrsou e si- 
man aki. 
Esakinan ta dianan 6 i 7 
òktober 2022. 
Nan lo bai tin un enkue- 
ntro ku CVV Willemstad 
i Vesta e fechanan men- 
shoná. 
E dos enkuentronan aki 
lo sirbi tambe pa forma la- 
sonan deportivo ku hèrma- 
na isla Kòrsou aun mas. 
Mirando ku últimam- 
ente futbòl di damas ta 
wòrdu hopi promové, nan 
di SV Atlétiko Flamingo 
United Girls, ke pa nos da- 
manan ta bon prepará pa 
asina por representá Bo- 
neiru na momentu ku tin 
kompromisonan, tantu lo- 
kal komo internashonal. E 
delegashon di SV Atlétiko 
Flamingo United Girls lo 
biaha djaweps 6 di òktober 
2022. 


Riba e fecha aki nan lo 
enfrentá CVV Willemstad 
na Fèlt di Wilemstad. 
Djabièrnè 
7 
òktober 
2022, SV Atlétiko Flamin- 
go United Girls lo enfrentá 
Vesta na Fèlt di Vesta na 
Sta. Maria. 
Djasabra 
8 
òktober 
2022, lo tin e parti di “team 
building” i riba djadu- 
mingu 9 di òktober 2022, e 
delegashon ta regresá Bo- 
neiru 19:30 anochi. Nan ta 
yama danki na tur ku a hasi 
e biahe aki posibel, spesial- 
mente nan spònsernan ku ta 
Multi Post, Top Profession- 
al Cleaning, Optica Class, 
Voyager Bonaire, Gobièrnu 
di Boneiru (diputado di 
deporte sr. James Kroon), 
FFB i tambe Indebon. 
Nos ta deseá SV Atlé- 
tiko Flamingo United Girls 
tur pero tur klase di éksito 
den e kompromisonan aya 
na Kòrsou e fin di siman 
benidero. 
Riba potrèt e tim di SV 
Atlétiko Flamingo United 
Girls. 


Azteca a gana La Tropicana 5-2 


SV Atlétiko Flamingo United Girls ku dos 
enkuentro na Kòrsou 


KRALENDIJK--Ayera 
nochi den partido final di 
e torneo futbòl U17, Tor- 
neo Kopa Miguel Martinus, 
Young Boys di Boneiru a 
titulá kampion aya na Aru- 
ba, esaki despues di a gana 
Nacional 4-3 den e partido 
final. 
Ku e resultado aki Na- 
cional di Aruba a keda di 
dos lugá o sea supkampion. 
Pa loke ta e golnan di e 
partido pa tres i kuater lugá 
entre e ekiponan United i 
Riverplate, partido ku a fi- 
nalisá 2-0 pa Riverplate, 


Dylan Morales i Caleb 
Narain a hinka 1 gol kada 
unu. 
E di dos partido tabata 
e partido final entre Young 
Boys Boneiru i Nacional di 
Aruba. 
Young Boys a gana e 
partido final 4-3 i titulá 
kampion di e torneo. 
E golnan di Young Boys 
den e partido final ta di Ge- 
dion Ortela ku a hinka 1 
gol, Martin Cecilia a hinka 
2 gol i Sergio Lopez a hinka 
1 gol pa duna Young Boys e 
viktoria i título di kampion. 
E goliadó máksimo di 
e torneo aki ta Reangelo 
Boekhoudt di Nacional. 
Segundo lugá di e tor- 


Young Boys kampion Kopa Miguel Martinus 
futbòl U17 na Aruba 


neo ta Nacional i kampion 
ta Young Boys di Boneiru. 
Ta bon pa menshoná ku 
den entrevista ku nos ta- 
batin ku Angelo di Young 
Boys promé ku e partido 
djamars, nan tabata ku 
moralnan haltu i sigur di 
nan mes ku nan lo a logra 
gana di Nacional i bai ku e 
título i Kopa Miguel Mar- 
tinus. 
Pabien na e ekponan 
kampion 
i 
supkampion 
di e torneo ku ta Young 
Boys Boneiru i Nacional 
di Aruba, tambe e goliadó 
máksimo di e torneo ku ta 
Reangelo Boekhoudt di 
Nacional. 

SABA/STATIA – Lès- 
nan di landamentu, klínika 
di deporte, treinen pa coach 
i empayer i un kolabo- 
rashon fuerte, esaki ta e re- 
sultado resien di e akuerdo 
di kolaborashon ku gobièr- 
nunan di St. Eustatius i 
Saba a fi rma aña pasá pa es- 
trechá ramonan di deporte 
riba ámbos isla. 
Pa e último dos aña- 
nan, St. Eustatius a duna su 
aporte na e isla bisiña dor 
di proveé lèsnan di landa- 
mentu. Bintisinku hóben i 


adulto spesial, a risibí di- 
ploma A, B òf C, debí na 
nan partisipashon. Pronto 
un coach di landamentu di 
Saba lo keda sertifi ká huntu 
ku dos otro di St. Eustatius, 
ku lo ta kapas pa duna lès di 
landamentu na Saba riba un 
base regular. 
Adishonalmente pa es- 
trechá deporte entre e dos 
islanan, a inisiá un enkue- 
ntro di deporte na Karibe 
Hulandes den kolaborashon 
ku Boneiru. E enkuentro- 
nan akí lo hasi posibel un 


STATIA 
– 
Oumentá 
siguridat pa pasahero i o- 
perashon di karga na waf, 
ta e ophetivo prinsipal di e 
akuerdo ku a fi rma djamars 
3 di òktober for di Rijkswa- 
terstaat (RWS) i e gobièrnu 


lokal di St. Eustatius. 
Esaki en bista di e 
ekspanshon i renobashon di 
haf. 
E akuerdo ta enserá un 
kolaborashon entre RWS i 
e gobièrnu lokal, den kua e 


ophetivo prinsipal ta sintá 
serka Entidat Públiko St. 
Eustatius. 
Lo renobá e infrastruk- 
tura marítimo i e aksesibi- 
lidat i siguridat di e aktual 
haf. 


Haf seif na kaminda 


STATIA – Di 7 pa 21 
di òktober, kuater personal 
pedagógiko i e direktor di 
e organisashon di kuido 
di mucha Hulandes, Op 
Stoom, ta na St. Eustatius 
pa un bishita di interkam- 
bio. E bishita aki ta parti di 
e programa BES(t) 4 kids, 
entre organisashon di kuido 
di mucha di St. Eustatius i 
e organisashonnan di Hu- 
landa. 


Empleadonan 
di 
Op 
Stoom ta aportá e sentro- 
nan di mucha na St. Eusta- 
tius dor di partisipá na un 
programa diario di e sen- 
tronan di mucha. Direktor 
Linda Blankhorst, lo coach 
e managernan di e sentro- 
nan den e implementashon 
di nan plannan pedagógiko. 


Dia 
18 
di 
òktober 
Blankhorst lo duna tambe 


un workshop tokante siña a 
base di hunga pa trahadó di 
tur sentro di kuido di mucha 
na St. Eustatius. Tin asina 
tantu kos for di kua mucha 
por siña hungando, usando 
e materialnan korekto i guia 
adekuá. Den mesun siman, 
lo duna mas atenshon spe- 
sial na tur kolaboradó ku ta 
traha ku mucha den sentro 
di kuido di mucha i pro- 
gramanan despues di skol. 


E programa di hermandat 
ta hasi posibel pa tur hen- 
de siña for di otro. A base 
di e proyekto akí i tur otro 
BES(t) 4 kids, ta sigurá ku 
tur mucha ta risibí e mihó 
i kalidat di kuido pa asina 
e muchanan por desaroyá 
dentro di balansa ku adulto. 
Despues di e promé 
bishita na Hulanda anteri- 
ormente e aña akí, na yüni 
tabatin un bishita di trabou 


eksitoso di e kuater direk- 
tornan di e sektor di kuido 
di mucha i St. Eustatius na 
Hulanda pa di segundo bes. 
Pa awor tin bon kontakto 
entre e organisashonnan. 
Anteriormente e aña akí, 
tur sentro i kuido di mucha 
a risibí material edukativo 
di Op Stoom. 
Empleadonan 
di 
Op 
Stoom, a kolektá e materi- 
alnan. 


komunikashon konsistente 
entre islanan BES i e mini- 
sterio i ya kaba a resultá 
den oportunidatnan nobo 
den deporte pa tantu Saba 
komo St. Eustatius. 
Promé aña positivo kolaborashon deporte 


Interkambio kuida di mucha 


Un reunion di komishon fiho lo tuma lugá riba djárasn 12 òktober 
2022 di 09.00 pa 13.00 or den sala di reunion di Konseho Insular 
den Passangrahan. 
Agènda: 
1. 
Apertura / partisipashon; 
2. 
Oportunidat pa suidadano hiba palabra; 
3. 
Stipulashon di agènda; 
4. 
Stipulashon di un relato kòrtiku i lista di desishon di 24 
di ougùstùs 2022 (ER-2022000420 i 08 sèptèmber 
2022 (ER-2022000439); 
5. 
Splikashon riba diseño di presupuesto 2023 di Entidat 
Públiko Boneiru; 
6. 
Klousura. 
Pa tratamentu di punto di agènda 5 ta invitá Kolegio Ehekutivo. 
Ta publiká e konvokashon akí riba e parti públiko di e sistema di 
informashon di Konseho Insular 
(www.konsehoinsular.com) i te asina leu ku ta aplikabel, manera 
ta kustumber ta pone e dokumentunan enbolbí disponibel pa tira 
bista aden na grefi. Ta transmití e reunion ‘live’ atrabes di Nos Tv 
i Dutch Caribbean TV i via radio atrabes di Alfa FM 93.1. Por 
sigui e reunion tambe riba nos página di Facebook i youtube.. 
E.E.J. Tjin Asjoe 
Presidente 


REUNION KOMISHON FIHO MANEHO I SOSTEN 

ORANJESTAD -- Mi- 
nister di Labor tin cu in- 
vestiga abuso di periodo 
di prueba grupo di trahado 
disgusta di Cmart cual ne- 
goshi no a conoce su aper- 
tura ainda, a wordo retira 
diabierna ultimo y ta trata 
aki di 22 trahado, kendenan 
a wordo sorprendi pa e de- 
cision di gerencia pa haci 
esaki. Segun e trahadonan, 
nan retiro ta debi cu nan 
no a cumpli cu nan respon- 
sabilidad laboral y e grupo 
a wordo avisa cu e retiro 
ta valido ya cu tur trahado 
cu ta den su periodo conoci 
como “proeftijd”, por wor- 
do manda cas sin mas y pa 
colmo esaki ta legal tambe. 


E caso aki, e tipo di 
abuso laboral aki, no ta cos 
nobo ya cu for di un tempo 
caba e tipo di abuso aki a 
bin ta tumando luga, princi- 
palmente despues di e crisis 
di pandemia caminda den 
tur sector laboral, tin ma- 
nipulacion cu e regla aki ta 
bin ta tumando luga. 
Tin negoshi cu ta uza e 
triki aki pa mas c’un aña 
caba ya cu ta mas facil de- 
shaci di trahadonan den un 
forma mucho mas facil, cu 
permiti nan mes drenta ser- 
vicio permanente caminda 
e ora ta bira mas dificil pa 
manda un of otro trahado 
cas. Den e caso ariba men- 
ciona, ta mustra cu a haci 


uzo di un grupo grandi di 
trahado pa yuda den e set 
up pa asina logra un “start 
up” mas rapido pero awor 
cu e etapa aki ta cla, un 
gran parti di e grupo di tra- 
hado aki, no ta necesario 
mas y nan a wordo manda 
cas, algo cu no a wordo 
confirma ainda pero tin tur 
indicacion cu esaki ta loke 
a tuma luga. Pa colmo e 
dunado di trabou ta den su 
pleno derecho di manda cu- 
alkier trahado cas cu ta den 
su periodo di prueba, sea cu 
e dunado trabou no por hus- 
tifica esaki legalmente of 
no pero e ley di proeftijd ta 
permiti e tipo di abuso aki 
wordo aplica sin mas. 


Hasta tin trahadonan cu 
siendo malo ta presenta na 
trabou cu tur consecuen- 
cia cu esaki por tin, ya cu 
tambe tin e pensamento cu 
ningun trahado cu ta den su 
proeftijd, ta wordo permiti 
pa keda cas ya cu esey su- 
puestamente ta un motibo 
pa e wordo retira “legal- 
mente” ya cu e ta den su 
periodo di prueba. Si esa- 
ki ta corecto, anto e ta un 
abuso di marca mayor y un 
peliger serio pa otro cole- 
ganan cu por wordo conta- 
gia dor di un trahado cu lo 
por ta carga un virus conta- 
gioso, manera entre otro e 
covid. Ta cuanto trahado cu 
den nan tempo di prueba lo 


a presenta na trabou siendo 
cu nan tabata positivo, cu 
nan no a ni bay controla 
ya cu nan no kier a perde 
nan trabou y asina por sigui 
menciona cantidad di otro 
problema cu e pensamento 
ridiculo aki riba biramento 
malo durante di proeftijd y 
un departamento di labor cu 
ta permiti esaki tuma luga. 
Hasta trahadonan cu a 
cumpli cabalmente cu nan 
responsabilidad profesional 
den e tempo di prueba, ta 
wordo man cas ya cu e du- 
nado di trabou solamente a 
mal uza e trahadonan aki 
pa keda cla mas lihe cu su 
proyecto y ta algo cu ta ina- 
ceptabel. 


ORANJESTAD -- Aru- 
ba, den e tempo di recupe- 
racion y rehabilitacion, ta 
hayando bon noticia tras di 
otro. Noticianan cu mester 


yena cada ciudadano di nos 
pais cu orguyo y alegria pa- 
sobra esakinan ta muestra 
di tur esfuerso cu a wordo 
haci den dos aña na unda 


Aruba y mundo completo a 
lucha pa sali for di e crisis 
di e pandemia. 
Dialuna 3 di October, 
un biaha mas Aruba ta re- 
salta den un logro hopi 
importante pa e maneho y 
vision di exit strategy y ta 
wordo reconoci internacio- 
nalmente. Aruba a gana e 
premio di ‘Destination Re- 
silience Award’ for di Ca- 
ribbean Hotel and Tourism 
Association (CHTA). Esaki 
ta e prome biaha cu e pre- 
mio aki ta wordo otorga. 
Ta di remarca cu e para- 
da nacional ‘Cende Mecha’ 
tambe a haya reconoce- 
mento como parti di e exit 
strategy. Dia 26 di februari, 
2022, Minister di Cultura 
Xiomara Maduro y Mi- 
nister di Turismo hunto cu 


ATA a organisa, apesar di 
tur resistencia, e parada di 
Carnaval ‘Cende Mecha’ y 
asina Aruba a mustra mun- 
do con Aruba a habri bek 
haciendo uzo di su forsa 
cultural. Cu curashi a tuma 
e desicion aki pasobra pa 
haci cosnan grandi pa bo 
pais, mester tin amor y cu- 
rashi y e confiansa den bo 
pais cu cosnan lo bay bon y 
logra e exito cu a visualisa. 
Aruba a goza di nos dushi 
Carnaval, sea den dje, na 
banda, na television of na 
diferente medionan social. 
CHTA ta reconoce e 
maneho di e crisis y e ac- 
cionnan y desicionnan difi- 
cil cu CrisisTeam a tuma 
bou di liderazgo di Prome 
Minister di Aruba. Durante 
un ceremonia na San Juan, 


Puerto Rico, Aruba Tour- 
ism Authority (A.T.A.) a 
ricibi e ‘Destination Resil- 
ience Award’ for di CHTA. 
Prome Minister Evelyn 
Wever-Croes ta felicita Cri- 
sisTeam, Minister Dangui 
Oduber, Minister Xiomara 
Maduro, DVG, A.T.A. y 
AHATA pa e logro impor- 
tante aki. Pero tambe ta 
gradici sector publico y 
sector priva y henter co- 
munidad di Aruba cu den 
momentonan dificil, a kere 
den Aruba y a mustra amor 
incondicional pa Aruba, a 
coopera cu tur vision, es- 
fuerso y maneho imple- 
menta durante e pandemia, 
y awe Aruba ta ricibi e co- 
nocemento 
internacional 
aki pa su maneho den e cri- 
sis aki. 


Pa su vision y maneho durante pandemia 
Aruba ta ricibi reconocimento di CHTA 


Trahadonan retira 
den tempo di prueba 


